શ્રીદેવીની અંતિમ ઈચ્છા પ્રમાણે તેમને જે વાહનમાં લઈ જવામાં આવ્યાં હતાં તે ટ્રકને સફેદ ફૂલોથી સજાવવામાં આવ્યું હતું જેમાં અનિલ કપૂર,સંજય કપૂર,બોની કપૂર પુત્ર અર્જુન કપૂર પુત્રી જાહ્નવી અને અન્ય પરિવારજનો ઉપસ્થિત રહ્યાં હતાં.શ્રીદેવીને અંતિમયાત્રા વખતે લાલ-ગોલ્ડ કલરની બનારસી સાડી પહેરાવી માથે ચાંદલો કરીને નવવધુની જેમ તૈયાર કરવામાં આવી હતી.છેલ્લા ચાર દિવસથી શ્રીના આવવાની રાહ જોઈ રહેલા તેનાં હજારો ચાહકો એ આજે અંધેરી લોખંડવાલાનાં સેલિબ્રેશન સ્પોર્ટ્સ ક્લબમાં તેનાં અંતિમ દર્શન કરી તેને શ્રદ્ધાંજલિ આપી હતી.જયારે શ્રીદેવીના નશ્વર દેહને લવાયો ત્યારે ચાહકોએ ધક્કામુક્કી કરતાં એક સમયે પોલીસે હળવો લાઠીચાર્જ કરવો પડ્યો હતો.બોલીવુડની તમામ હસ્તીઓ શ્રીદેવીને પુષ્પાંજલિ આવવા સેલિબ્રેશન ક્લબમાં ઉમટી પડી હતી.શાહરૂખ ખાન જેવા અનેક કલાકરો અને અભિનેત્રીઓ પણ ભીડને પગલે કારણે કારને બાજુ પર મૂકીને પગપાળા ચાલવું પડ્યું હતું.